વિજય માલ્યાને ભારત લાવવાને લઈને બ્રિટનના લંડન સ્થિત વેસ્ટમિંસ્ટર સ્થિત કોર્ટમાં આજે સુનાવણી હાથ ધરવામાં આવી હતી. સુનાવણી બાદ વિજય માલ્યાને જ્યારે નાણાં મંત્રી સાથેની મુલાકાત વિષે પુછ્યું તો માલ્યાએ ધડાકો કરતા કહ્યું હતું કે, તેઓ આ બેઠકને લઈને વિસ્તારપૂર્વક જાણકારી આપી શકે તેમ નથી. વાતચીત દરમિયાન માલ્યાએ કહ્યું હતું કે, તેઓ કોર્ટમાં દેખાડવામાં આવેલા વીડિયોને લઈને પ્રભાવિત છે. માલ્યાએ એમ પણ કહ્યું હતું કે, મારા પરના બાકી દેવાને લઈને તેમણે બેંકોને અનેક પત્ર લખ્યા હતાં, પરંતુ બેંકોએ તેમના પત્રો પર જ સવાલ ઉભા કર્યાં હતાં.